 ڪراچي (ويب ڊيسڪ) اداڪارا ڪبريٰ خان چيو آهي ته اسلام جو مطلب رڳو ڏاڙهي رکڻ يا پردو ڪرڻ نه آهي پر اسلام پيار، محبت ۽ امن جو نالو آهي. ڪبريٰ خان انٽرويو ڏيندي ٻڌايو ته هوءَ اسلام بابت ڇا سوچيندي آهي ۽ اسلام بابت سندس ڪهڙا خيال آهن. ڪبريٰ خان چيو ته دين ۽ دنيا کي گڏ کڻي هلڻ ڏکيو آهي ۽ ماڻهو چوندا آهن ته ايتري مسئلو اٿو ته ڇڏي ڇو نٿيون ڏيو، پر دين ۽ دنيا کي گڏ کڻي هلڻ ڏکيو آهي پر ناممڪن نه. ڪبريٰ خان چيو ته ائين به نه هئڻ گھرجي ته اوهان وڏي ڏاڙهي رکو يا پردو ڪيو، مون لاءِ اسلام امن، رحم دلي ۽ محبت آهي. اوهان پنهنجي ڀرپاسي جي ماڻهن کي رحم دلي ڏيکاريو. آئون گھڻي پردو ڪندڙ عورتون ڏٺيون آهن جيڪي غيبت ڪنديون آهن ۽ آئون کين ڏسي حيران ٿي چوندي آهيان ته اوهان پردو ڪنديون آهيو. هن چيو ته اهو سڀ ڏسي سوچيندي آهيان ته ماڻهو دين تي ايترو عمل ڪري رهيا آهن پر ٻئي پاسي اهي ئي ماڻهو دين جي نالي تي گھڻين شين کي نظر انداز ڪري ڇڏيندا آهن انهن ماڻهن کي ان جي پرواهه نه آهي ته کين ڏسي ڪري مومن هن وقت ڇا محسوس ڪري رهيو آهي پر سڀ ماڻهو ائين نه آهن. منهنجو نقطه نظر اهو ئي آهي ته جيڪڏهن اوهان کي اسلام موجب زندگي گهارڻي آهي ته پنهنجو پاڻ تي ڪم ڪيو، ماڻهن سان رحم کي رحم دلي ڏيکاريو، اهڙا انسان بڻجو جيڪو رڳو ڏيڻ ڄاڻيندو آهي، محبت ڪرڻ ڄاڻيندو آهي ۽ اسلام لاءِ مثال بڻجو. اسلام جو مطلب رڳو پاڻ کي ڍڪڻ نه آهي اسلام اوهان جي دل ۾ آهي.